  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 21-тӥ тулыспалэ Удмуртиысь операя но балетъя П.И. Чайковский нимо театрын Атыкай музъемез утисьлэн нуналэзлы сӥзем концертъёс ортчизы. Праздник ужрадэ нимысьтыз ожгар ужрадэ пыриськисьёсты но ветеранъёсты, соослэсь семьяоссэс, кужымо ёзэсъёсын ужасьёсты, кадетъёсты, курсантъёсты, патриотической огазеяськонъёслэсь ёзчиоссэс ӧтизы. Со сярысь элькун тӧролэн но кивалтэтлэн пресс-службазы ивортӥз. Концертъёсын нимысьтыз ужрадэ пыриськисьёслэн куронъёссыя кырӟанъёс чузъяськизы. Ужрадысь видеоез гуманитарной юрттэтэн ӵош келялозы. Вуись праздникен куноосты Удмуртиысь кивалтэтлэн тӧроез Ярослав Семёнов ӟечкылаз. « Россилэн историяз ожгарчиосмылэсь батырлыко но юн луэмзэс возьматӥсь примеръёс трос. 1812-тӥ арын Отечественной ож дыръя но Быдӟым Атыкай ож вакытысь ожмаськонъёсын кутскыса, кылем даур пумысь интыысь вачевуонъёс но нимысьтыз ожгар ужрад дорозь. Элькунмы трос геройёсты будэтӥз, удмурт музъем соослэн подвигъёсынызы данъяське » Ярослав Семёнов, Удмуртиысь кивалтэтлэн тӧроез Ярослав Семёнов геройёслэн анай-атайёссылы пиоссэс ӟеч визьнодамзы понна тау кариз. Атыкай музъемез утисьёслы данъетъёс сётӥз. Концерт бере нимысьтыз ожгар ужрадын бырем Удмуртиысь ожгарчиослы сӥзем кылбуръёсын книгаен тодматӥзы. Сое дышетсконниосы, лыдӟиськонниосы сётозы. Театрысь фойеын Удмуртиысь кун архивен дасям «Удмуртия на ZA_щите Родины» адӟытон радъямын вал. Отын Россиысь Геройёслэн Александр Ефимовлэн но Артур Орловлэн историоссы, нимысьтыз ужрадэ пыриськисьёслы но семьяоссылы юрттӥсь мерлыко огазеяськонъёслэн ужамзы сярысь материалъёс, Удмуртиысь волонтёръёсын лэсьтэм адскисьтэм карись сетьёс, дӥсь, элькунысь предприятиосын поттэм ожтӥрлык возьматэмын. 29-тӥ тулыспалысен адӟытон ӵектосэн Удмуртиысь шор кун архивлэн лыдӟон залаз тодматскыны луоз. 23-тӥ тулыспалэ, Атыкай музъемез утисьлэн нуналаз, 11 часысен Ижкарысь Драгунов оружейниклэн сквераз «Зарница отцов. Защитники Отечества» военно-патриотической элькун шудон (12+) ортчоз, Нош 12 часын кырӟанъя «Когда поют солдаты» элькун фестивальлэн йылпумъян люкетэз кутскоз.  Тегъёс: праздникъёс Удмуртия нимысьтызужрад ЯрославСемёнов  